   ڪراچي (ويب ڊيسڪ) پاڪستان جي ڪامياب ترين اداڪارا ماهرا خان پنهنجي پروڊڪشن ۾ ٺهندڙ فلم ”بارهوان کلاڙي“ ۾ مک ڪردارن جو اعلان ڪري ڇڏيو. ماهرا خان تازو پنهنجي پروڊڪشن ۾ ٺهندڙ فلم ”بارهوان کلاڙي“ جو اعلان ڪيو هو، جنهن کانپوءِ فلم ۾ مک ڪردارن جي حوالي سان اڳڪٿيون شروع ٿي ويون. هاڻ ماهرا خان پاڻ ئي سوشل ميڊيا تي فلم ۾ ڪم ڪندڙ اداڪارن جي نالن جو اعلان ڪيو آهي. اداڪارا انسٽاگرام تي فلم جو پوسٽر جاري ڪيو آهي، جنهن ۾ اداڪار دانيال ظفر ۽ شاهه وير جعفري ويٺل نظر اچي رهيا آهن. واضح رهي ته فلم ”بارهوان کلاڙي“ جون هدايتون عدنان سرور ڏيندو، جڏهن ته فلم جي ڪهاڻي دوستي، رشتي، ٻڌي، ناڪامي، ڪاميابي، محبت ۽ حوصلا افزائي تي ٻڌل آهي.